বড়লেখায় প্রায় এক যুগ পর উপজেলা ছাত্রদলের পূর্নাঙ্গ ও পৌর ছাত্রদলের আহবায়ক কমিটি গঠন করা হয়েছে। গত ৯ জুলাই মঙ্গলবার রাতে পৌর শহরের পানিধারে কমিটি গঠন সভায় প্রধান অতিথি ছিলেন সাবেক প্রতিমন্ত্রী ও কেন্দ্রীয় বিএনপির নির্বাহী সদস্য অ্যাডভোকেট এবাদুর রহমান চৌধুরী। বিশেষ অতিথি ছিলেন উপজেলা বিএনপির সভাপতি আব্দুল হাফিজ, উপজেলা মহিলা ভাইস চেয়ারম্যান রাহেনা বেগম হাছনা। আব্দুল কাদির পলাশকে সভাপিত, জুয়েল আহমদকে সাধারন সম্পাদক ও কাওছার আহমদকে সাংগঠনিক সম্পাদক করে ১০১ সদস্য বিশিষ্ট উপজেলা ছাত্রদলের পূর্নাঙ্গ কমিটি গঠন করা হয়েছে। অপর দিকে আলতাফ হোসেনকে আহবায়ক, আবুল হোসেন, জাহিদুল ইসলাম, হাছান আহমদ, সুমন আহমদ, সিফার আহমদ ও কামরুল ইসলামকে যুগ্ন আহবায়ক করে ৩১ সদস্য বিশিষ্ট পৌর ছাত্রদলের আহকায়ক কমিটি গঠন করা হয়।